בית הספר לממשל באוניברסיטת הרווארד

בית הספר לממשל באוניברסיטת הרווארד על שם ג'ון פיצג'רלד קנדי (באנגלית: Harvard Kennedy School, או בקיצור HKS), הוא בית הספר למדיניות ציבורית וממשל של אוניברסיטת הרווארד בקיימברידג', מסצ'וסטס, ארצות הברית. בית הספר מציע תוכניות לתואר שני במדיניות ציבורית, מינהל ציבורי ופיתוח בינלאומי. זאת בנוסף על ארבע תוכניות ללימודי דוקטורט. בבית הספר מתקיימים גם מחקרים בנושאים הקשורים לפוליטיקה, ממשל, יחסים בינלאומיים וכלכלה. בשנת 2021 ל-HKS היה הקדש בשווי 1.7 מיליארד דולר.<ref></ref>

הקמפוס הראשי של בית הספר ממוקם ברחוב ג'ון פ. קנדי בקיימברידג'. הבניינים הראשיים משקיפים על נהר צ'ארלס וצמודים לפארק הזיכרון הציבורי לזכרו של ג'ון פ. קנדי על שפת הנהר.

בוגרי בית הספר לממשל כוללים 18 ראשי מדינות – מספר שיא מבין המוסדות לתארים מתקדמים בעולם. הבוגרים כוללים גם שרים, מנהיגים צבאיים, ראשי בנקים מרכזיים ומחוקקים. בית הספר נחשב לאחד מן הטובים בעולם מסוגו.<ref name="auto3"></ref><ref name="auto2"></ref><ref name="ivorytower2012"></ref><ref name="tripsurvey"></ref>

== היסטוריה ==
בניין ליטאואר, הבניין הראשון של בית הספר
בית הספר קנדי נוסד כ-Harvard Graduate School of Public Administration בשנת 1936 באמצעות תרומה של כ-2 מיליון דולר (43 מיליון דולר נכון לשנת 2023) מלוציוס ליטואר.<ref></ref> הסגל הראשוני נבנה מחברי סגל ממחלקות הממשל והכלכלה הקיימות בהרווארד, והלימודים עצמם החלו ב-1937.

ב-1966, כשלוש שנים לאחר רצח הנשיא קנדי (שהיה בעצמו בוגר האוניברסיטה), שונה שם בית הספר לכבודו. בית הספר עבר למיקומו הנוכחי ב-1978.

בסוף 2007 הוחלט על מיתוג בית הספר מחדש כבית הספר הרווארד קנדי.<ref name="patledg-2007"></ref> זאת על מנת לחזק את הקשר בין בית הספר הידוע לאוניברסיטה,<ref></ref> ולמנוע בלבול עם מוסדות אחרים על שם קנדי ובהם מרכז קנדי והספרייה והמוזיאון הנשיאותיים על שם ג'ון קנדי.<ref name="patledg-2007" /> המיתוג מחדש קיבל את תמיכת הסנאטור טד קנדי וקרוליין קנדי.<ref name="patledg-2007" />

בשנת 2012 בית הספר הרווארד קנדי הכריז על קמפיין גיוס כספים בסך 500 מיליון דולר, מתוכם 120 מיליון דולר אמורים לשמש להרחבה משמעותית של הקמפוס. הרחבה זו כוללת הוספת שטח של כ-84,000 מטרים מרובעים הכוללים שש כיתות חדשות, מטבח חדש ומתקן אוכל, משרדים וחללי מפגש ולימוד, טרקלין סטודנטים, וחצר מרכזית. הפרויקט הושלם בסוף 2017 והקמפוס החדש נפתח בדצמבר 2017<ref></ref><ref name="auto1">[https://admissions.hks.harvard.edu/www/documents/HKS%20Campus%20Map%202018.pdf "HKS Campus Map & Directory"], Harvаrd Kennedy School (Namesakes on the map include David Rubenstein, Leslie Wexner, Alfred Taubman, Lucius Nathan Littauer, Robert A. Belfer, Batia & Idan Ofer, Malcolm H. Wiener, Joan Shorenstein, etc.</ref>

משנת 2015 דאגלס אלמנדורף מכהן כדיקן בית הספר.<ref></ref>

== אקדמיה ==
בית הספר הרווארד קנדי מציע ארבע תוכניות לתואר שני:<ref></ref>
* התכנית לתואר שני במדיניות ציבורית (MPP) מתמקדת בניתוח מדיניות, כלכלה, ניהול, אתיקה, סטטיסטיקה ומשא ומתן במגזר הציבורי.<ref></ref>

שלוש תוכניות נפרדות לתואר שני במינהל ציבורי (MPA):
* תוכנית אמצע קריירה (MC/MPA) – בת שנה אחת המיועדת לאנשי מקצוע שיותר משבע שנים עברו מסיום לימודיהם במכללה.
* תוכנית MPA בת שנתיים המיועדת לאנשי מקצוע בעלי תואר שני חדש נוסף מחוץ לבית הספר.
* מסלול פיתוח בינלאומי בן שנתיים (MPA/ID) המתמקד בלימודי פיתוח עם דגש חזק על כלכלה וניתוח כמותי.

בנוסף לתוכניות המאסטר, בית הספר של הרווארד קנדי מנהל שלוש תוכניות דוקטורט.<ref></ref>שלושת המסלולים הם:
* מדיניות ציבורית
* מדיניות חברתית בשיתוף עם מחלקות הממשל והסוציולוגיה של הרווארד
* מדיניות בריאות בשיתוף עם בית הספר לבריאות הציבור של הרווארד

== דירוג ==
בית הספר הרווארד קנדי מדורג בקביעות בתור הטוב ביותר, או בין הטובים ביותר, מבין בתי הספר לתארים מתקדמים למדיניות ציבורית בעולם. "U.S. News & World Report" מדרג אותו כבית הספר הטוב ביותר לתארים מתקדמים למדיניות חברתית, הטוב ביותר למדיניות בריאות והשני הטוב ביותר לניתוח מדיניות ציבורית.<ref></ref> בדירוג מ-2015, בית הספר מדורג ראשון בתת-הקטגוריה של מדיניות בריאות והשני בקטגוריה של ניתוח מדיניות ציבורית ומדיניות חברתית.

== מחלוקות ==
בספטמבר 2017 פורסם כי בית הספר הציע מלגה לצ'לסי מאנינג, מה שעורר מחלוקת רבה.<ref></ref><ref name=":0a"></ref> בסופו של דבר מאנינג ויתרה על ההצעה, לאחר שמנהל ה-CIA מייק פומפאו ביקר את ההחלטה באופן פומבי.<ref name=":0a" /><ref></ref>

דו"ח משנת 2021 של קבוצת הסטודנטים Fossil Fuel Divest Harvard מצא כי רבות מיוזמות האקלים של המרכזים בבית הספר מומנו בחלקן על ידי חברות דלק מאובנים, וכי חלק מהמרכזים ניסו להסתיר עובדה זו.<ref></ref><ref></ref>

מרכז קאר למדיניות זכויות אדם בבית הספר ב-2022 הזמין את קנת רוט, לשעבר מנכ"ל Human Rights Watch להצטרף כעמית בכיר. בית הספר קנדי ביטל בסופו של דבר את ההזמנה לאור הביקורת הרבה של הארגון על מדיניותה של ישראל בסכסוך הישראלי-פלסטיני.<ref>The Nation, 5 Jan. 2023 [https://www.thenation.com/article/society/hrw-harvard-israel-kennedy-school/ "Why the Godfather of Human Rights Is Not Welcome at Harvard: Kenneth Roth, Who Ran Human Rights Watch for 29 Years, Was Denied a Fellowship at The Kennedy School. ]</ref> לאחר גינוי של סטודנטים וחברי סגל, האיגוד האמריקאי לחירויות אזרחיות ואחרים, דיקן בית הספר הפך את ההחלטה הזו.<ref></ref>

בעקבות מתקפת הפתע על ישראל (2023) וגל של אנטישמיות ואנטי-ישראליות על ידי ארגוני סטודנטים שונים ומה שנתפס כחוסר תגובה הולמת על ידי האוניברסיטה הודיעו בתיה ועידן עופר, שהיו חברים בוועד המנהל של בית הספר, כי הם מפסיקים את תרומותיהם ומתפטרים מהוועד.

== קישורים חיצוניים ==
* 

== ביאורים ==

== הערות שוליים ==

*
*
קטגוריה:אוניברסיטת הרווארד